ร้านขนมในดวงใจของคนไทย เอ่ยชื่อมาคงน้อยคนที่จะไม่รู้จัก เดิมทีได้รู้จักและอุดหนุนเป็นประจำจากงานกาชาด เพราะจะไปออกร้านทุกปี เราก็คอยตามไปซื้อที่งานตลอด แต่เดี๋ยวนี้ให้แฟนขับพาไปซื้อที่มหาลัยเลย ร้านเปิดทุกวัน ตอนนี้ปรับปรุงร้านใหม่ ไฉไลกว่าเดิมขึ้นไปอีก

ขนมที่นี่หลากหลายมาก ๆ และราคาก็ไม่แพง ของขึ้นชื่อก็ท้อฟฟี่เค้ก ที่เดี๋ยวนี้มีวางขายในเซเวนแล้ว คุ้กกี้เนย เค้กต่าง ๆ พวกครัวซองอร่อยมาก กรอบนอกนุ่มใน ที่นี่มีอาหารขายด้วย แต่บ่าย ๆ ก็หมดแล้ว ไปไม่ทันทุกที ชอบข้าวผัดกุ้ง ก๋วยเตี๋ยวหมูสับ มักโรนี ถ้าที่งานกาชาดจะมีขนมเบื้องญวนด้วย อร่อยดี

ของดีของที่นี่ที่ไปทีไรต้องสอยแน่ ๆ ถ้าไม่หมดซะก่อน คือน้ำพริก มีน้ำพริกเห็ดหอม น้ำพริกกุ้งเสียบ น้ำพริกลงเรือ น้ำพริกหมูกรอบ น้ำพริกแก่นตะวัน อร่อยทุกรส ลองได้เลย